description: Половината от разследванията за корупция са прекратени, без да е ясно защо

title: Независим анализ на ЕК: Нужни са контрол и отчетност върху главния прокурор и прокуратурата

maintext:
Сотир Цацаров заедно с шефа на етичната комисия на ВСС - Ясен Тодоров
© Георги Кожухаров
- Високопоставен магистрат, вън от прокуратурата, трябва да има мандат да ръководи разследване срещу главния прокурор;- Главният прокурор да се отчита пред специална парламентарна комисия на всеки три месеца;- Засилване на съдебния контрол върху правомощията на прокуратурата да отказва разследване или да прекратява започнали разследвания;- 2/3 от съмнителните транзакции са на политически значими лица (PEPs), но въпреки това прокуратурата не е започнала разследвания;- Сериозна реформа на Наказателния кодекс и наказателния процес с оглед преодоляване на формализма.Нуждата от независим контрол и отчетност на прокуратурата започна да става все по-видима. Това е едно от основните заключения в независимият одит на държавното обвинение, изготвен от петима прокурори от Великобритания, Испания, Германия и Холандия, организирани от Службата за подкрепа на структурната реформа към Европейската комисия. През последната половин година те идваха в България общо седем пъти, за да проведат над 200 интервюта с магистрати, полицаи, адвокати и други експерти, прегледаха и множество документи. Една от най-стряскащите констатации на експертите е липсата на обвинения срещу политици по високите етажи на властта, която те коментират с изненада, тъй като имат информация, че 2/3 от сигналите за подозрителни транзакции, получени във финансовото разузнаване, са за български политици.30-странично резюме от доклада беше изпратено до медиите едва вечерта във вторник, макар институциите да го бяха получили значително по-рано. Два часа преди това, преди редакционното приключване на всекидневниците, от Министерството на правосъдието изпратиха видимо тенденциозно подбрани пасажи от доклада, които до голяма степен подменят фокуса на основните констатации в него. В прессъобщението бяха спестени основни акценти, като например необходимостта от външна независима структура, която да извършва одит на работата на прокуратурата, на което в доклада е отредено важно място. Всъщност докладът представлява един каталог от проблемни теми, констатирани от петимата одитори, както и тяхното виждане за причините и подходящите мерки за справяне с проблемите.В доклада се предлага създаването на специална прозрачна процедура за разследване на главния прокурор, ако в бъдеще той бъде обвинен по време на мандата си в извършването на тежко престъпление, като в работата по разследването да участва независим и уважаван висш служител от системата на наказателното правосъдие извън прокуратурата, подпомаган от служители на националното следствие (определени от зам. главния прокурор, който ръководи следствието) или от старши полицейски служители от МВР.Решението дали да се започне наказателно преследване следва да се взема от заместник на главния прокурор с най-дълъг стаж, който ще носи отговорност за това решение пред парламента и обществеността. Препоръки към него да може да отправя въпросният независим и уважаван магистрат извън прокуратурата, който упражнява надзор. Докато трае разследването, главният прокурор трябва да бъде временно отстраняван от длъжност или по друг начин задължен по закон да отстъпи от функциите си. Ако срещу него бъде повдигнато обвинение и той бъде осъден, следва да му бъдат наложени произтичащите от това санкции, а когато става въпрос за тежко престъпление - президентът автоматично да го освобождава от длъжност. Ако става въпрос за дисциплинарно нарушение, несъвместимо с длъжността му, ВСС да може с обикновено мнозинство да отправи предложение до президента за освобождаване на главния прокурор.Това предложение в доклада е направено в контекста на прословутото решение на Европейския съд по правата на човека по делото "Колеви срещу България", в което още през 2009 г. бяха направени стъписващи констатации за практическата невъзможност в България да се търси наказателна отговорност от главния прокурор дори при данни за извършено тежко престъпление. Решението по делото "Колеви" съдържа сериозен потенциал за реформиране на българската прокуратура, но за съжаление той не бе използван.Делото е образувано по жалба от 2001 г. на покойния прокурор от Върховната касационна прокуратура Николай Колев, а след неговото убийство през декември 2002 г. (останало неразкрито) то бе продължено от съпругата и децата му. Основен акцент в него е неспособността на българските правоохранителни органи да предприемат каквито и да било действия във връзка с твърдения за неправомерни и незаконни действия на главния прокурор (тогава Никола Филчев), включително и за конкретни престъпления.Основната трудност, с която ще се сблъска наказателното разследване на който и да било главен прокурор в момента е, че разследваният за престъпление е главен прокурор, пише в евродоклада. Националната следствена служба работи под негов надзор и теоретично главният прокурор може да предотврати разследване срещу себе си. Затова за оперативните решения на НСлС следва да отговаря съответният заместник на главния прокурор, който да е независим от него по отношение на оперативността.Въпреки заявките, че ще увеличи капацитета на следствения апарат, които Цацаров направи в началото на мандата си, това не се случи. Той предпочете да работи първите три години със Столичната следствена служба, ръководена от Петьо Петров, известен в средите като Петьо Еврото. След като Петров подаде оставка и напусна системата, главният прокурор започна да работи с ДАНС.В одита се прави интересно предложение, което на пръв поглед е точно в обратната посока, в която беше тикана реформата на държавното обвинение, в това число и от сегашния му ръководител - децентрализацията."Екипът чу също така от някои събеседници извън средите на прокуратурата, че те са научили, че има (или в миналото е имало) практика неназовани висши служители на прокуратурата да дават инструкции по телефона във връзка с чувствителни дела, без нищо да се закрепя в писмен вид", коментират експертите, напомняйки, че законът казва друго.След това те отбелязват, че "по принцип няма проблем по-горестоящ прокурор или дори главният прокурор да дава разпореждания или да взема решения по особено чувствителни дела,", и правят наивното предложение "всички мнения по делата, изразени от по-горестоящи служители, да бъдат документирани в писмен вид в преписката по делото, така че да има одитна следа за процеса на вземане на решения".В контекста на това предложение експертите считат, че случайният подбор на делата в държавното обвинение следва да отпадне: "Заедно с по-големите отговорности на административните ръководители при управлението на работата по делата принципът на случаен подбор при разпределението на делата трябва да бъде променен, за да се гарантира, че работата по делата се извършва от и под надзора на лица с подходящите опит и компетентност, както и че натоварването е разпределено по подходящ начин между служителите."По отношение на външния контрол, който ВСС може да осъществява над главния прокурор, експертите дават два примера. Единият е с "различни жалби, които главният прокурор е получил от следовател от Специализираното звено за разследване на корупцията и които касаят поведението на самия главен прокурор при изпълнение на служебните му задължения по отношение на работата на въпросното звено", за които казват, че етичната комисия към съдебният съвет е извършила проверка и не е счела за необходимо да образува проверка.Вероятно тук става дума за жалбите, подавани от следователя Бойко Атанасов (който обаче не работи в специализираното звено), тъй като не е известно друг следовател да е подавал жалби срещу главния прокурор и с тях да се е занимавала етичната комисия на съвета. След като Атанасов на няколко пъти се появи в медиите, главният прокурор инициира публично изслушване на следователите от столичното следствие, превърнало се вдругарски съд срещу него."Следва да се подчертае, че не виждаме причина тази констатация на комисията да бъде подлагана на критика", отбелязват експертите и след това уточняват: "Конкретният случай показва, че несъмнено ВСС може да упражнява известен надзор над главния прокурор и прокуратурата. Това обаче може да бъде малка утеха за широката общественост, що се отнася до това дали случващото се в рамките на една комисия при ВСС дава реални гаранции срещу злоупотреба, с оглед на водещата роля на главния прокурор във ВСС по принцип и неговата висшестояща функция спрямо много от неговите членове (и в конкретния случай на свидетели, призовани да дадат своите показания)." Цитат, който е ясно доказателство, че европрокурорите са наясно за разминаването между добра законова уредба на хартия и формалното изпълнение на законови правомощия.Като контраст на този случай европейските прокурори дават и друг - реакцията на ВСС по случая "Яневагейт", в което беше замесено името на главния прокурор. Те изрично сочат, че не са в състояние да коментират истинността на тези твърдения, но отбелязват факта, че "ВСС е гласувал да не започне по своя инициатива разследване по тези въпроси и че тези въпроси понастоящем остават нерешени." Предложението на експертите, наети от ЕК, е, че "след приключване на всички наказателни производства в тази връзка действително е необходимо цялостно разследване на тези твърдения било от независимо лице или орган, било от инспекторат към ВСС с повече правомощия в сравнение със сегашните".Много съществен момент от доклада е изразената необходимост от постоянен независим външен одит на прокуратурата с оглед реализирането на демократична отчетност за нейната работа."От Инспектората на ВСС ни увериха, че периодично извършват изчерпателни оценки на дейността на всички прокуратури. Не сме напълно убедени обаче, че в хода на проверките, понастоящем извършвани от Инспектората към ВСС, системните проблеми се подлагат на достатъчно обстоен анализ", записват експертите в доклада, пряко подлагайки под съмнение работата на ръководения от главен инспектор Теодора Точкова орган, чиито действия и позиции напоследък са в удивителен синхрон с тези на главния прокурор Сотир Цацаров. Откакто заема поста си, Точкова е предлагала на ВСС да открие дисциплинарни производства единствено срещу съдии.В документа на няколко пъти се споменава, че има нужда от независим "външен" инспекторат, който да може да проверява включително и работата на прокурорите "по разследванията и делата в отговор на обществени петиции, след като, разбира се, са приключили всички етапи на наказателното производство. Същевременно се прави уговорката, че ако българските власти считат, че настоящият Инспекторат към ВСС разполага с необходимия капацитет и опит, за да поеме подобни разширени функции, то тогава биха били подходящи изменения в неговата структура и в частност - за в бъдеще за главен инспектор да се назначава "пенсиониран висш национален съдия или прокурор с общопризнат опит и почтеност", който да може "да включва в проверяващите екипи командировани опитни прокурори от системата на прокуратурата и поне един чуждестранен юрист с познания за българската система и с признат международен опит като прокурор".Извън настоятелната препоръка за независим външен одит на прокуратурата ключов момент в одита е предложението за засилване на парламентарния контрол над държавното обвинение. Това предложение беше застъпено в предложенията за промени в конституцията, направени преди година, но бе бламирано от мнозинството в парламента.Предложението е да има "официална комисия, излъчена от състава на Народното събрание", която да следи работата на службата на главния прокурор "в нейните различни измерения", а "главният прокурор, придружен от свои висши длъжностни лица, да бъде канен да присъства поне веднъж на всяко тримесечие на заседания, открити за обществеността". Уточнява се, че тези изслушвания не трябва да засягат висящи разследвания.Експертите предлагат също така и държавното обвинение да публикува всички вътрешни инструкции и методически указания, издадени от главния прокурор. Тази препоръка контрастира с неистовите опити на Сотир Цацаров да скрие от журналистите изготвеното от него споразумение, с което беше създадено т.нар. специализирано звено за противодействие на корупцията, както и редица други "вътрешноведомствени" актове.В доклада е отделено внимание на т.нар. предварителни проверки, които държавното обвинение често използва за злоупотреба. Този извънпроцесуален способ позволява на прокурорите да събират информация, която е абсолютно негодна за наказателно преследване, в случаите, когато нямат достатъчно данни, за да образуват досъдебно производство. "Бяхме изненадани да научим, че през 2015 г. е имало 302 541 такива проверки", пишат европейските прокурори и предлагат "по принцип" предварителните проверки от страна на прокуратурата и разследващите органи да бъдат преустановени. Правят и важно уточнение, че това трябва да стане "заедно с цялостно преразглеждане на съществуващите законодателни разпоредби относно събирането и използването на доказателства", т.е. реформа на наказателния процес, а в "краткосрочен план (в очакване на евентуално по-обстойно преразглеждане на досъдебните производства) следва да се обмисли възможността доказателствата, събрани по време на предварителна проверка, да могат да бъдат използвани в съда".Експертите подлагат на остра критика конкретен пример за "заподозряно лице, по отношение на което след 3 месеца прокурорът е взел решение да не образува досъдебно производство, което е последвано няколко месеца по-късно от решение за образуване на такова производство".Според одиторите "настоящите разпоредби на НПК относно обвинителните актове не само създават проблеми за ефективността на прокурорите, но и създават проблеми за ефективността на цялата система за наказателно правосъдие поради своята дължина и формализъм". В тази връзка те критикуват практиката на съда да връща дела на обвинението и предлагат главния прокурор да настоява пред ВСС и пред министъра на правосъдието да се дават практически указания на съдиите за намаляване на процедурните забавяния, свързани с връщането на обвинителни актове поради ненужни технически причини.В доклада се предлага промяна и в Наказателния кодекс, в частност текста, инкриминиращ злоупотребата със служебно положение, което не обхваща "длъжностните лица в търговските дружества, кооперациите и други подобни".Цитирайки осъдителни решения срещу България в ЕСПЧ, експертите особено силно наблягат на констатираните в тях трайни порочни практики на "произволни откази на прокуратурата" да образува наказателни производства, за които няма съдебен контрол, на "произволни решения" да прекратява наказателни производства с неефективен съдебен контрол, на "неразследване на обстоятелства", установени от ЕСПЧ или национален съд. Всички тези практики са известни отдавна от множество решения на ЕСПЧ (най-характерните са посочени конкретно в доклада), но срещу тях няма сериозен институционален отговор.Ескпертите посочват, че "пострадалият или неговите близки като заинтересовани страни следва да имат право на съдебен контрол в разумен срок по отношение на бездействието на прокуратурата, като се вземат предвид законоустановените срокове", а когато "вътрешният контрол върху дадено прокурорско решение да не се образува наказателно производство е бил безуспешен, на пострадалите следва да се предостави ефективно право да повдигат и поддържат обвинение като частни лица, което да представлява последно средство за получаване на правосъдие".В коментар на решението по делото "Бисер Костов срещу България" се казва, че "на практика прокурорите просто са пренебрегнали разпорежданията на съдилищата, което е недопустимо в една система, основана на върховенството на закона", и това е проблем "общ за цялата система на наказателното правосъдие", но въпреки това ВСС не е "предприел някакви мерки за справяне с посочения проблем".В контекста на анализа на практиката на ЕСПЧ по дела срещу България в документа се коментира още едно дело - за смъртта на Тодор Димов-Чакъра, загинал при полицейска операция по задържането му,без изрично да се посочва, че става въпрос за Бойко Борисов. Документът прави кратък коментар на факта, че разследването е било прекратено, след като България е била осъдена - възобновено, а впоследствие "прекратено след изборите." (Всъщност делото за убийството на Чакъра последно бе прекратено през август 2014 г., след повторния възход на ГЕРБ и Борисов във властта.)"Необходимо е поуките от тези дела и всякакви предприети коригиращи мерки да бъдат включени в обучението на полицейските служители и прокурорите", се казва по този повод в документа.От държавното обвинение са коментирали, че е бил направен анализ на тези дела и са набелязани конкретни мерки, за които експертите добавят, че "главният прокурор и неговите старши служители следва да имат ясна роля по отношение на предоставянето на ръководни методически насоки."Коментирайки практиката и правомощията на държавното обвинение да участва в граждански и административни дела, експертите предлагат задълбочено преразглеждане на тези функции и съвместимостта им с "основната задача на прокуратурата да повдига и поддържа обвинение по наказателни дела".С констатацията, че "има съобщения в медиите (и твърдения по някои случаи, които разгледахме) за неетични разговори между прокурори и политици относно наказателни дела", започва частта в доклада, засягаща независимостта на държавното обвинение. Експертите казват очевидното: "ВСС и неговата комисия по етика да бъдат по-активни при разследването на всички твърдения за случаи на неетично или друго поведение, несъвместимо със службата на магистрата, и да налагат подходящи, възпиращи и прозрачни дисциплинарни наказания, когато е необходимо.""Научихме, че в по-малките териториални единици често съществуват тесни социални мрежи, които могат да предоставят възможности за оказване на влияние върху хода на наказателното преследване", се казва още в документа. Коментирайки неправомерната намеса на вишестоящи прокурори по дела (т.нар. телефонно правосъдие), експертите предлагат: "Т."За специализираното звено за противодействие на корупцията в доклада се отчита, че е постигнало "известен напредък": "31 от наказателните преследвания, които звеното провежда срещу магистрати, се намират в досъдебна фаза, а 8 се намират в съдебна фаза."Коментира се случай на оправдан на първа инстанция прокурор: "Звеното не беше получило мотивите на оправдателната присъда по времето, когато обсъждахме този случай. Беше ни съобщено, че това не е необичайно. Мотивите на друга оправдателна присъда по дело за корупция, срещу която присъда прокуратурата била продала протест, са били получени с 8 месеца закъснение. Беше ни казано, че мотивите били изразени в два реда. Това е неприемливо." В тази връзка се уточнява, че трябва да има законодателни промени срещу забавянето на мотивите от съдиите по оправдателни присъди, а "ВСС следва да образува дисциплинарни производства с възпиращо въздействие срещу съдии, които не изпълняват тези изисквания" (именно този пасаж зае централно място в прессъобщението на Министерството на правосъдието).Преброявайки делата за корупция, експертите отчитат, че "има висящи досъдебни производства срещу заместник-началник на Генералния щаб на Българската армия и двама военни командири (твърди се, че става въпрос за значителни суми)", но в същото време "няма образувани производства във връзка с корупционни престъпления, извършени от политици по високите етажи на властта". Последното обстоятелство те определят като "изненадващо, като се има предвид, че по наше разбиране две трети от подозрителните транзакции, за които Звеното за финансово разузнаване е получило информация от финансови институции, се отнасят до местни видни политически личности".Експертите недоумяват, защо през 2015 и 2014 г. близо половината от разследванията за корупция са прекратени, като препоръчват да се направи анализ на този проблем в годишния доклад на прокуратурата.Според одита трябва значително да бъде усилен капацитетът на специализираното звено за противодействие на корупцията, но, по подобие на тези, които вече са се доказали като ефективни в съседни и други държави".В кратко становище на ръководството на държавното обвинение по одита се отбелязва, че "адресат на преобладаващата част от препоръките са и законодателната, и изпълнителната власт, а изпълнението им зависи от бъдещи политически решения".


description: Купувач е смесено дружество на Societe Generale и Credit Agricole

title: Unicredit продава Pioneer срещу 3 млрд. евро

maintext:
Pioneer и в България
Компанията е един от лицензираните инвестиционните посредници у нас. Дружеството предлага шест фонда с различен рисков профил и инвестиции, както и спестовни планове. Първият подобен започна да предлага у нас през 2010 г. През 2015 г. италианската банка беше постигнала споразумение да слее инвестиционното си подразделение с дъщерната Santander Asset Management на едноименната испанска банка, но до финализиране на сделката така и не се стигна.
Италианската банка Unicredit постигна споразумение да продаде инвестиционното си подразделение Pioneer Investments на френската компания Amundi Asset Management, съобщава Financial Times. Купувачът е смесена собственост на едни от водещите френски кредитори - Societe Generale и Credit Agricole.Unicredit ще получи 3 млрд. евро от продажбата на Pioneer Investments, която привлича инвестиции и от България. Банката има дупки за попълване, в резултат на отписването на лоши кредити. Акциите на финансовата институция отвориха с понижение в понеделник, свързано с оставката на премиера на страната Матео Ренци след резултатите от референдума в неделя, като новината ограничи загубите.Вероятно е очакваният негативен резултат от референдума за правителството, да е бил катализатор за разговорите, тъй като програмата на кабинета на Матео Ренци предвиждаше законодателни инициативи, които да стимулират реформи в банковия сектор. По идея на Ренци беше създаден фондът "Атлас", който се предвижда да отпуска заеми, изкупува лоши кредити или придобива акции на банки, което да спомогне за рекапитализирането на италиански кредитори. Средствата в него идват именно от най-големите играчи в сектора.Продажбата на Pioneer идва по инициатива на новия изпълнителен директор на Unicredit - Жан-Пиер Мустие, който пое компанията в средата на годината, пише още FT. С влизането си в банката той обяви, че ще положи усилия за набирането на 13 млрд. евро капитал, както и продажбата на дъщерни дружества. Друг актив под прицела на Мустие е полският бизнес на Unicredit под бранда Pekao. Най-големият италиански кредитор по сума на активите присъства на повечето пазари в Източна Европа, включително и България, като през септември продаде украинската PJSC Ukrsotsbank.Плановете на изпълнителния директор включват още свиване на портфолиото от лоши кредити. Мустие възнамерява да продаде 50 млрд. евро от портфолиото на банката на специализирани инвестиционни компании. По информация на FT сред тях попадат Cerberus Capital Management, Fortress и Pimco. Така банката ще ги изчисти от баланса си с малка загуба, което ще помогне за подобряването на капиталовата ѝ адекватност. Към края на третото тримесечие тя беше 10.8%, над изискванията на регулаторите, но на дъното сред европейските банки.На проведения през лятото стрестест италианските кредитори се представиха най-зле. Третата най-голяма банка в страната Monte dei Paschi di Siena се провали в експеримента, като Unicredit цели да се разграничи от прекия си конкурент. Това няма да е особено трудно, тъй като рекапитализирането на Monte dei Paschi di Siena все още не върви особено оптимистично. Банката трябва да набере 5 млрд. евро капитал до края на годината и да изчисти 28 млрд. евро лоши кредити от баланса си, далеч по-малко от изискванията към Unicredit. Въпреки това с оставката на правителството на Ренци постигането им изглежда трудно. До тук банката набра една пета от сумата, която си осигури чрез размяната на дълг срещу капитал (debt to equity swap). Останалото се очаква да бъде осигурено с емисия от акции. Книжата на банката на борсата в Милано са загубили 85% от стойността си в последната година, като нови емисии на акции само ще разводнят собствеността, заради ниските котировки на пазара.

fasttext_language: bg


description: От 2 декември Сердика Център прави твоето коледно пазаруване не само незабравимо, но и бързо...

title: Кoледни услуги за твоето първокласно пазаруване в Сердика Център

maintext:
Публикацията е част от платеното съдържание в Капитал Light.
От 2 декември Сердика Център прави твоето коледно пазаруване не само незабравимо, но и бързо (бел. ред. възможни са различия в представата за думата при мъжете и жените), лесно, удобно, или иначе казано(бел. ред. и двата пола разбират понятието еднакво).бариерата е вдигната, влизаш си директно без билетче, при това знаеш точно къде отиваш – наВсичко, което трябва да направиш – да пуснеш СМС на кратък номер 1950 и да пристигнеш до 1 час на паркинга на мола. И продължаваш напред. КъмТам ще имаш възможността да се "освободиш" от палтото, шала (и втория шал), шапката, ръкавиците, дамската чанта, малката чанта, резервната чанта, чадъра, дъждобрана, второто яке на детето, елека Разбра ни мисълта.Избери подаръците за любимите си хораза дамска, мъжка, юношеска и детска мода, бельо, бижута и аксесоари, кожени изделия и обувки, козметика... или заложи на "подарък, винаги по мярка" –от бюро Информация, с който близките ти да си направят най-желаната коледна изненада.Независимо дали си в търсене на своя нов стайлинг за предстоящите празници, или си се отдал на маратон по избиране на подаръци, понякога нещата излизат "извън контрол", разбирай - десетките чанти и чантички с покупки, които се разпиляват около теб. Точно в този момент всеки петък, събота и неделя ще се появяват, които ще те упътват, информират, придружават до изхода и носят покупките ти.Избирането на най-невероятните подаръци за любимите ти хора оставяме на теб. А ние добавяме първокласен стил, като гив специалния ни щанд на Голямата ротонда. А след товаможе да изпратиш покупките си до вкъщи или подарък. Посети асистентите на ниво -1 за съдействие. А ако си напазарувал за над 200 лв. и ти е необходим и транспорт до вкъщи, заподявай на бюро Информация /ниво 0/ в Сердика Център и ще ти осигуримдо желаната от теб дестинация.С чартър от Лапландия пристигат Ледените крал и кралица, джуджетата, Снежинката, Рудолф, Снежното момиче и бенда на Дядо Коледа. И да не забравиш – можеш да си направиш професионаленв шейната на Голямата ротонда /ниво -1/. Но с това забавленията за най-малките посетители в Сердика Център не приключват. Те ще са звездите ви още виж ги в програмата ни:Повече информация за кампанията и услугите, от които можеш да се възползваш, открий на http://serdikacenter.bg/koledni-uslugi и на Facebook страницата


description: Целта на стартъпа е да достави интернет до слабо развитите региони на планетата

title: SoftBank инвестира 1 млрд. долара в интернет стартъпа OneWeb

maintext:
Изпълнителният директор на SoftBank Масайоши Сон неколкократно е заявявал, че иска да бъде "Уорън Бъфет на технологичния сектор"
© Kim Kyung-Hoon
Целта на OneWeb се припокрива с плановете на Марк Зукърбърг.
SoftBank се цели в това да осигури високоскоростен интернет, сигналът за който да идва от Космоса, до икономически неразвитите части на света, включително и провинции в САЩ, където достъп до интернет или няма, или е прекалено скъп. SoftBank има история в инвестициите в интернет компании, като
е вложила пари в началните фази на някои от най-големите фирми в сектора от двете страни на Тихия океан. Сега SoftBank ще бъде и най-големият акционер в новата изгряваща звезда в индустрията, потвърди Грег Уайлър, основател и президент на ОneWeb.
Уайлър смята, че до 2025 г. OneWeb трябва да има около 100 млн. потребители от цял свят.
Освен SoftBank сред инвеститорите са и британският милиардер Ричард Брансън, производителят на чипове Qualcomm и други компании от САЩ. Тяхната финансова подкрепа ще даде възможност на екипа на Уалйър да ускори работата си по проекта и да разработи по-бърза и сигурна технология. Сред конкурентите на ОneWeb в сектора е компанията на Илън Мъск SpaceX, която вече е обявила предварителните си планове да прати в Космоса близо 4 хил. сателита.
За SoftBank OneWeb може да се окаже особено важен проект, който да направи връзката между портфолиото от инвестиции, с което японският конгломерат разполага. SoftBank има вложения в различни технологични компании наред с телекоми и доставчици на мобилни услуги, които могат да се възползват от сателитите на OneWeb. "OneWeb е основна стратегическа инвестиция за нас и начин да свържем много от компаниите, в които сме инвестирали", коментира изпълнителният директор на SoftBank Масайоши Сон.
Японската компания е в серия от инвестиции. През лятото тя купи производителя на чипове за смартфони ARM Holdings за 32 млрд. долара. Малко по-късно SoftBank обяви, че ще участва в създаването на инвестиционен фонд за технологични компании на стойност 100 млрд. долара заедно с независимия фонд на Саудитска Арабия. По-рано през месеца Сон се срещна и с бъдещия президент на САЩ Доналд Тръмп и обеща, че ще инвестира 50 млрд. долара в американски стартъпи.
Сон смята, че това са нужни стъпки, за да се достигне до истински свързан свят. "Трябва ни свързаност. За да имаме свързани коли, ни трябва свързаност. За интернет на нещата ни трябва свързаност. OneWeb е най-добрият начин да свържем целия свят", коментира той.
Японската SoftBank ще инвестира 1 млрд. долара в стартъпа OneWeb, чиято цел е да пусне стотици сателити, които да доставят интернет до развиващи се страни и области, съобщава Wall Street Journal. Японският конгломерат ще се превърне в най-големия акционер в OneWeb с близо 40% от акциите. Общите инвестиции, събрани от стартъпа, оценяват компанията на 2.5 млрд. долара. Досегашните основни инвеститори в OneWeb са добавили още 200 млн. долара към вложенията си, съобщиха още от компанията.Целта на OneWeb се припокрива с плановете на Марк Зукърбърг за доставка на интернет към развиващите се страни в света, основно в Африка и Азия. Въпреки това той не е сред инвеститорите в стартъпа. Свежите пари от SoftBank и другите инвеститори осигуриха на OneWeb възможността да построи и пусне в употреба общо 640 сателита в началото на следващото десетилетие.


description: Според Петър Москов притесненията на фармацевтичните компании и дистрибуторите за условията са напразни и той отговаря на условия на ЕК и БОРКОР

title: Здравното министерство не смята да спре обявения търг за 1.3 млрд. лв.

maintext:
Въпреки призива на премиера да не се провеждат процедури по възлагане на обществени поръчки в последния момент, някои от министрите му продължават.
© Георги Кожухаров
Въпреки апела на премиера в оставка Бойко Борисов крупните обществени поръчки да спрат, здравното министерство явно ще проведе частичен търг за снабдяване на болниците с лекарства за две години напред на внушителната сума от 1.33 млрд. лв.Това става ясно от отговора на здравния министър Петър Москов до фармацевтичната индустрия. През миналата седмица производителите на оргинални и генерични лекарства, дистрибуторите и AmCham се обърнаха с открито писмо към институциите с настояване търга да спре и условията му да станат прозрачни и конкурентни. Според Москов, обаче, те са точно такива и отговарят на изискванията на БОРКОР за провеждане на поръчки в сектора, както и на условията на Европейската комисия.Фармацевтичната индустрия изказа притеснения, че в поръчката липсват критерии за включване на определени лекарства, има квоти, които могат да доведат до недостиг на определени медикаменти и е налице сериозна опасност от ограничаване на достъпа на пациентите до лекарства.В поръчката участват 145 болници от общо 363, работещи със здравната каса, като те са предимно държавна собственост. Търгът е за 800 медикамента, при положение, че клиниките ползват повече. От 291 дистрибутора участие са заявили само 30.Идеята е болниците да пазаруват на една и съща цена, а търговците на едро и съответно – производителите, да дадат по-ниски цени на търга. Процедурата се провежда от централизиран орган в самото министерство, като само то знае кой какви заявки подава. Фармацевтичната индустрия е притеснена от това, че поръчката не обхваща всички възможности и клиники. Болниците не реагираха, тъй като техен принципал е здравното министерство и то назначава директорите им и бордовете им.Ако компаниите не участват в търга, има риск някои от болниците да останат без определени групи лекарства за следващите две години и да трябва да се снабдяват с тях по спешност. Частните болници не са длъжни да участват в обществени поръчки след последните промени в ЗОП и могат сами да организират процедури, по които да се снабдяват с медикаменти на най-изгодни цени.Досега болниците пазаруваха на различни цени в зависимост от това дали плащат веднага или след три години, каквато е практиката и какви количества поръчват. Задлъжнялостта на държавните и общинските болници към доставчици е над половин милиард лева, като над 150 млн. лв. са просрочени и все още не са уредени.Според писмото на фармацевтичната индустрия няма критерии за подбор на лекарствата, включени в поръчката и те са избирателно подбрани, което ограничава участието на останалите компании.В отговора на министерството се казва, че то не е създало критерии, а самите болници са ги избрали. "Всяко лечебно заведение е имало възможност в рамките на 14 дни да заяви всички лекарства, от които има нужда", се казва в писмото. От ведомството допълват, че нямат възможност да променят подадените заявки и по този начин няма да им бъдат налагани административни и бюрократични критерии, които да затруднят лечението на пациентите.От компаниите бяха отбелязали, че търгът ограничава възможността да се представят оферти в рамките на един и същ продукт с различни търговски марки и че самата процедура по приемане на заявки и за плащане е изключително тежка и ще увеличи още повече задлъжнялостта в сектора."Никъде в условията на обществената поръчка не са посочени видове опаковки или търговски наименования на лекарствени продукти, тъй като точно това би довело до ограничаване на конкуренцията и нелоялно насочване към един или друг производител", отговарят от министерството. Според екипа на Петър Москов твърдението, че системата не позволява повече от един производител да участва, е неправилно и тя го разрешава.От министерството допълват, че разбират притеснението на бизнеса, че е икономически неизгодно да участват в обществени поръчки за всички видове опаковки от даден лекарствен продукт и отбелязват, че ако индустрията не снабдява България с всички видове опаковки, ще сезира Европейската комисия за неравнопоставено третиране на българските пациенти при достъп до лекарствени продукти.МЗ отвръща също така, че процедурата не е административно утежнена, без да влиза в детайли.Асоциациите на фармацевтичните компании и AmCham отбелязват, че е притеснителен опитът да се определят максимални количества лекарства, които да купят болниците.Министерството отбелязва, че никога не е имало цел да определя максимални количества и да ограничава болниците."Обществената поръчка е за ориентировъчни количества на база на потреблението през 2015 г. с резерв от 30%. Никъде в условията на поръчката не е записано, че при намаляване количествата от даден продукт не може да бъде обявена нова отделна обществена поръчка за него. В допълнение към това всяка година ще се провеждат нови обществени поръчки за всички нови медикаменти", казват от министерството.


description: Китайският търговски баланс за ноември пропусна с малко прогнозите. Износът е изпреварил вноса с 44 млрд. долара, сочи статистиката, вместо с...

title: Азиатските борси на едномесечен връх, Wall Street - на исторически

maintext:
Китайският търговски баланс за ноември пропусна с малко прогнозите. Износът е изпреварил вноса с 44 млрд. долара, сочи статистиката, вместо с прогнозните 46.7 млрд. Основният индекс в Китай Shanghai Composite расте минимално с 0.07% в отговор на данните. Корейския Kospi се покачва с 1.37%, а акциите на Samsung достигнаха нова най-висока стойност в историята, въпреки скандалите с мобилните ѝ телефони. Nikkei 225 продължава да се покачва, като добавя 1.36%.
Американските борси направиха най-силната си сесия след избирането на Доналд Тръмп за президент на страната. Два от основните индекс, Dow Jones (+1.55%), S&P 500 (+1.32%), затвориха на исторически връх, а Nasdaq Composite добави 1.14%, наближавайки предишната си най-висока стойност.
Информацията е актуална към 08:00.


description: Технологичният холдинг получава 700 хил. лв. по програмата за конкурентоспособност

title: "Алтерко" купува поточна линия с европейско финансиране

maintext:
© Юлия Лазарова
Средствата ще подпомогнат производството на системата за управление на дома Shelly.
Българският технологичен холдинг "Алтерко" получи за втори път външно финансиране в рамките на една година. Дъщерната компания "Алтерко роботикс" се е преборила за близо 700 хил. лв. по европейската програма "Иновации и конкурентоспособност 2014 – 2020". Проектът на компанията е един от 36-те избрани в категорията средни предприятия.
Покупка за компанията
Парите ще се използват за закупуването на поточна линия за производството на системата за автоматизиране на сгради Shelly. Това е един от продуктите от гамата интернет на нещата на холдинга, който се очаква да движи ръста на приходите му за в бъдеще. Устройство може да се ползва за контролиране на електроуредите и осветлението на дома през мобилния телефон на собственика. Според компанията Shelly може да спести до 30% от разходите за електричество на едно домакинство. Продуктът беше пуснат на пазара в началото на декември и ще участва на изложението Consumer Electronics Show 2017 г. в Лас Вегас през януари. Компанията преговаря с подизпълнители, които да отговарят за инсталацията му в домовете, а също така готви включването му в новостроящи се сгради.
"Много сме щастливи от новината. Получаването на парична подкрепа за проекта ще ни даде още по-силен тласък и ще ни помогне да постигнем по-бързи резултати", заявява главният изпълнителен директор и основен акционер в групата Димитър Димитров. Предстои да бъде организиран търг за закупуване на оборудването, което се очаква да бъде доставено от местна компания.
Силно последно тримесечие
В края на октомври "Алтерко" успешно набра 2.8 млн. лв. от Българската фондова борса (БФБ). Технологичният холдинг емитира 1.5 млн. акции, като увеличи капитала си с около 10%. Набраните средства се очаква да бъдат инвестирани в "Алтерко роботикс", която произвежда още интелигентния часовник MyKi.
Акциите на холдинга дебютираха при висок интерес на организиран пазар през декември. От началото на търговията с тях до момента те са поскъпнали с малко над 19%, като в няколкото сесии след качването ѝ на борсата позицията остава ликвидна.
Амбицията на Димитров е компанията му след време да потърси капитал и на други пазари, когато бизнесът с интернет на нещата стане достатъчно популярен. Той се очаква да доведе консолидираните приходи до растеж, тъй като останалите бизнеси в холдинга са вече сравнително развити. Другите основни направления на "Алтерко" са микроразплащанията, които носят голяма част от оборота, а заедно с тях са и услугите към големите телекоми. Компанията работи с най-големите играчи в сектора, като има офиси в 5 държави.


description: DAX се понижава с четвърт процент на отваряне при сравнително ниска активност. Акции от реалния сектор изпълниха губещите, като най-голямо понижение...

title: Европейските индекси задълбочават предпразничния спад

maintext:
© В© Toby Melville / Reuters
DAX се понижава с четвърт процент на отваряне при сравнително ниска активност. Акции от реалния сектор изпълниха губещите, като най-голямо понижение отчита емисията на E.ON (-0.72%). FTSE 100 се свива с 0.20%, като книжата от минния сектор дърпат индекса надолу. Емисията на Glencore губи 1.35%, а тази на Rio Tinto се понижи с 1.33%. Най-нисък е стартът на сесията при САС 40, който се понижава с 0.05%. Акциите на Nokia поевтиняват с 4.36%, след като компанията обяви, че ще съди Apple за нарушаване на вторско право.
Информацията е актуална към 10:15ч.


description: Договорите по този тип кредитиране обикновено са по английското право

title: Особености при големите банкови финансирания на имоти в ритейл и офис сектора

maintext:
Договорите за банкови финансирания на големи проекти за имоти в ритейл и офис сектора обикновено се правят по стандарт на Loan Market Association, която има за цел да подобри ликвидността, ефективността и прозрачността на първичния и вторичния пазар на кредити в Европа, Близкия Изток и Африка.
© Надежда Чипева
Заемодателите винаги целят да получат обезпечения от възможно най-много свързани лица на кредитополучателя, както и да ограничат структурните и управленските промени в тези дружествата.
Реализирането на успешни проекти за недвижими имоти в областта на ритейл и офис сектора е сложен процес, който зависи от много разновидни фактори. В този смисъл задължителна предпоставка за успешното провеждане на конкретното инвестиционно намерение е кумулативното наличие на някои основни предпоставки, като например финансирането, което ще бъде използвано. Мотивите за използването на банково финансиране, разбира се, са много, но основните могат да се сведат до липсата на достатъчно собствен капитал от инвеститора, по-ниската цена на банковия кредит в сравнение с други източници на средства и нежеланието на инвеститора да поеме целия риск. Статията ще разгледа основните характеристики на този специфичен вид финансирания.
Обща характеристика
Договорите за банкови финансирания на големи проекти за имоти в ритейл и офис сектора обикновено се правят по стандарт на
Loan Market Association (LMA)
. LMA е организация, която има за цел да подобри ликвидността, ефективността и прозрачността на първичния и вторичния пазар на кредити в
ЕМЕА ,
като нейни членове са едни от водещите правни кантори в света. Стандартът на
дава основното съдържание на този вид договори, като страните, разбира се, следва да го съобразят с конкретните си условия и уговорки във всеки отделен случай.
В повечето случаи и кредитодателят(ите), и заемополучателят(ите) се съгласяват договорът да бъде сключен по английското право (особено когато финансирането се предоставя от чуждестранна банка), като компетентни за разрешаването на спорове са съответно английските съдилища (а не международен арбитраж например). Причините за това са опитът на английските съдилища с такива транзакции, тяхната ефективност и предвидимост, както и сигурността в правната система на Англия. Предвид това в договора за заем не следва да се забравят специфични разпоредби, свързани с факта, че сделката има български елемент.
Обезпечения
Всеки заемодател цели да получи максимална сигурност за предоставения заем. Предвид характера на транзакцията, кредиторът задължително изисква ипотека върху имота, предмет на финансиране, предоставяне от страна на заемополучателя на различни видове залози по Закона за особените залози, както и залог върху акциите/дяловете на заемополучателя от техния собственик. Често използван вариант за удовлетворяване на претенциите на кредитодателя е и учредяването на залог по Закона за договорите за финансово обезпечение, който дава възможност на банката да пристъпи към изпълнение върху активи на заемополучателя в случай на неизпълнение без намесата на държавен орган.
Както вече беше отбелязано, договорите по този тип финансирания обикновено са по английското право и това дава възможност да бъдат учредени обезпечения, които не съществуват в българката правна рамка и са специфични за Англия. В допълнение, предвид конюнктурата на пазара в България и типа инвеститори, които са активни у нас, не е изключено те да са регистрирани в държави извън България. Това предполага даването на обезпечения от тях и техните свързани лица и по други законодателства, като например Малта, Гърнзи, Каймановите острови и др. Кредитодателите винаги целят да получат обезпечения от възможно най-много свързани лица на кредитополучателя, както и да ограничат структурните и управленските промени в тези дружествата. Неспазването на тези ограничения обикновено е предвидено като предпоставка за предсрочната изискуемост на заема.
Агент по обезпеченията
Предвид комплексния характер на разглежданите банкови финансирания и фактът, че обикновено те са свързани с наличието на повече от една финансираща институция, практиката е наложила използването на фигурата "агент по обезпечения". Агентът по обезпеченията обикновено е една от банките, които предоставят средства по заема. Агентът по обезпеченията изпълнява административни функции по отношение на обезпеченията, като в англосаксонската система те се учредяват и в негова полза. Това улеснява управлението на заема, като агентът по обезпеченията има задължение да "държи" обезпеченията в полза на всички страни, предоставили финансиране.
Що се отнася до българското право, препоръчително е обезпеченията да бъдат учредявани в полза на всички участващи банки и всяка от тях да бъде вписана като кредитор в съответния регистър. В сравнение с англосаксонската правна уредба това обстоятелство се налага основно от липсата на две правни фигури в България. От една страна, у нас не е разпространена концепцията за
(довереник). Това води до невъзможност едно лице да притежава и управлява даден актив (право) за сметка на друго. Също така в България не е ясно доколко може да бъде използвана и концепцията за
(паралелен дълг). При паралелния дълг в договора за заем се създава вторично задължение на кредитополучателя за плащане на сума, равна на заетата такава, към агента по обезпеченията, като всяко погасяване на първичния (оригиналния) заем намалява съответната дължима сума по паралелния дълг. Поради акцесорността на обезпеченията, учредени по българско право, валидността на такъв "паралелен дълг" е под въпрос (липсва съдебна практика по тази тема, като този проблем е характерен за повечето държави в континентална Европа).
Последни развития
В последните няколко години определени развития в международните отношения и правните уредби на Европейския съюз и САЩ наложиха конкретни задължения върху кредитодателите и кредитополучателите по разглежданите финансирания. На първо място, страните следва да се съобразяват със задълженията, наложени от
. Това американско законодателство, целящо да се ограничат максимално случаите, при които данъчно задължени американски лица избягват данъчно облагане, създава специфични задължения върху международните финансови институции.
Също така важно е да се вземат предвид и различните санкционни режими, които действат в момента. От една страна, ЕС е наложил санкции върху определен брой лица, дружества и институции, които са задължителни за страните членки. От друга, в САЩ е въведен списък с ограничения, чиято приложимост обаче се простира и извън територията на Америка. Ето защо финансови институции и в Европа, които не съблюдават тези ограничения, могат да претърпят глоби.
LMATrusteeparalleldebtFATCA


description: Въпреки протестните писма на четири работодателски организации парламентът одобри на второ четене текст в Кодекса на труда, според който когато...

title: Правителството пак ще може да обявява почивни дни

maintext: Въпреки протестните писма на четири работодателски организации парламентът одобри на второ четене текст в Кодекса на труда, според който когато официалните празници съвпадат със събота и/или неделя, първият или първите два работни дни след тях ще бъдат неприсъствени.Министерският съвет също така запазва правото си да обявява еднократно и други дни за неприсъствени.Работодателите настояваха текстът да бъде оттеглен и правителството да не може да обявява други дни за неработни, освен официалните празници.


description: Правителството предостави 10 млн. лева за преодоляване на последствията от катастрофата в Хитрино на 10 декември, съобщиха от правителствената...

title: Кабинетът прехвърля 10 млн. лева за разчистване и подпомагане в Хитрино

maintext: Правителството предостави 10 млн. лева за преодоляване на последствията от катастрофата в Хитрино на 10 декември, съобщиха от правителствената пресслужба. Парите се осигуряват чрез преструктуриране на разходи по централния бюджет. Половината от тази сума – 5 млн. лева, ще бъдат преведени по бюджета на Министерството на труда и социалната политика за финансиране на целеви социални програми за населението по предложение на община Хитрино. Другите 5 млн. ще бъдат преведени направо по бюджета на общината за разчистване, възстановяване, реконструкция и ремонт. Средствата ще се използват за инфраструктурни проекти с цел преодоляване на последиците от аварията и възстановяване нормалния живот на хората.


description: Директорите на компаниите изчакват новата политика на Тръмп

title: Възвращаемостта на фармацевтичните компании от разработки на нови лекарства спада

maintext:
Преминаването на едно лекарство от лабораторията до пазара отнема средно 14 години
© Tim Shaffer
Колин Тери, партньор в Deloitte, коментира, че напрежението поради високите цени на лекарствата е оказало влияние. Цените на лекарствата са най-високи веднага след като бъдат патентовани и одобрени от страна на регулаторните органи. Към 2016 г. се отчита осезаем спад на най-високите цени спрямо първоначалното изследване на Deloitte. Пиковите продажби през 2016 г. отговарят за 816 млн. долара, а през 2010 г. постъпленията от тях са били 816 млн. "Нищо не ни кара да мислим, че през следващите няколко години напрежението ще намалее и тенденцията ще се обърне", коментира той пред Financial Times.
Още по-голям проблем за компаниите се оказва времето, нужно за да бъде пуснато едно лекарство на пазара. В момента средно този процес изисква 14 години, в които се включват не само разработването и лабораторната работа, но и патентоването и лицензирането. "Всичко това повдига въпроси как точно се справят с процеса компаниите", коментира Тери. Deloitte отбелязва, че възвращаемостта от сливания и придобивания през последните години също е спаднала. През следващите години най-вероятно ще има по-голям брой сливания, защото големите фармацевтични компании ще се опитат да подобрят възвращаемостта си.
Фармацевтичните инвеститори първоначално приеха добре избирането на Доналд Тръмп за президент на САЩ през ноември, като очакванията бяха, че администрацията на милиардера ще заеме по-добра позиция относно тежестта върху цената на лекарствата. Мениджъри в сектора след това коментираха, че най-вероятно политическото напрежение няма да бъде свалено.
Възвращаемостта на инвестициите в нови разработки сред най-големите производители на лекарства в света е намаляла до най-ниското си ниво през последните шест години. Това съобщава Financial Times, позовавайки се на доклад на Deloitte. Според него бъдещето изглежда песимистично и скоро няма да има подобрение в сектора. Анкетата показва нарастващите проблеми в индустрията, за която се очаква да изхарчи стотици милиарди долари в близките години. Разработките на нови лекарства са нужни, за да останат компаниите конкурентни на пазара. В същото време фирмите са критикувани сериозно от политиците заради високите цени на лекарствата.Очакваната средна възвращаемост при първите 12 инвеститора в разработване на лекарства е спаднала до 3.7% през 2016 г. Само преди шест години този показател беше 10.1%, когато и Deloitte са изготвили първия си доклад. Средната цена за разработка на лекарство през този период се е вдигнала до над 1.5 млрд. долара при 1.2 млрд. през 2010 г.Оливие Брандикорт, изпълнителен директор на Sanofi, коментира през миналия месец, че не би поел риска да твърди, че новата президентска администрация няма да обърне внимание на цените. Сър Андрю Уити, изпълнителен директор на GlaxoSmithKline, заяви "инвеститорите няма да плащат на сляпо за иновации" и ще изчакат да видят каква ще бъде бъдещата политика на САЩ.


description: Правителството обяви в неделя, че става собственик на 100% от банката, в която главен акционер е олигархът и бивш губернатор на област Днепропетровск...

title: Украйна ще национализира първата си частна банка "Приватбанк"

maintext:
© Valentyn Ogirenko
Правителството обяви в неделя, че става собственик на 100% от банката, в която главен акционер е олигархът и бивш губернатор на област Днепропетровск Игор Коломойски. "Приватбанк" е най-големият кредитор в страната и държи над 1/3 от депозитите. Тя се счита "твърде голяма, за да бъде оставена да фалира", защото може да повлече със себе си нестабилната финансова система на Украйна. Според скорошните стрес тестове, извършени от централната банка на страната, 28 от 39 банки нямат необходимата ликвидност, за да оцелеят при нова икономическа криза.


description: След еуфорията от споразумението за съкращаване на добивите в ОПЕК инвеститорите очакват да видят как точно ще бъде приложено то. Важен е въпросът и...

title: Поскъпването на петрола се укроти

maintext:
Решението на ОПЕК оскъпи петрола с над 10% за два дни
След еуфорията от споразумението за съкращаване на добивите в ОПЕК инвеститорите очакват да видят как точно ще бъде приложено то. Важен е въпросът и дали ще се включи Русия, която вече обеща, че при договорка ще последва страните от картела. От постигане на споразумението в сряда досега петролът сорт брент поскъпна с над 10% до около 54 долара за барел. В ранната сесия в петък цената се укроти и падна с 0.5% до 53.6 долара. Американският сорт е на нива малко под 51 долара.


description: 33% от българите смятат, че 2017 ще бъде година на икономически трудности

title: Gallup: Въпреки спада на доверието в глобалната икономика, светът става по-щастлив

maintext:
© Надежда Чипева
промени и поредица от кървави терористични атаки, с 2% е нараснал броят на хората, които твърдят, че се чувстват щастливи и делът им вече надхвърля две трети от всички
Парадоксално в последната година, изпълнена с. Но значително по-малко са тези, които са оптимисти за икономическите перспективи. Това са част от изводите от 40-тото поред глобално изследване "Край на годината" на световната асоциация УИН/"Галъп интернешънъл" за очакванията, възгледите и убежденията на над 66 хил. души от 66 страни по целия свят.- 68% от хората по света казват, че се чувстват щастливи. През миналата година този процент бе 66%. 22% не са нито щастливи, нито нещастни, а 9% се чувстват нещастни;- Нетната глобална стойност на щастието (щастието минус нещастието) е +59, в сравнение с миналогодишните +56.- Фиджи и Китай са най-щастливите страни в света, следвани от Филипините, Виетнам, Индонезия и Парагвай, докато Ирак е най-малко щастливата страна за трета поредна година;- 42% от запитаните по света са оптимисти за икономическите перспективи през 2017 г.; 22% са песимистите, а 31% са на мнение, че няма да има промяна в икономиката; Нетна стойност на икономическия оптимизъм е +20.- Най-оптимистичната страна относно икономическия просперитет в предстоящата 2017 г. е Гана, следвана от Бангладеш. В другия край на тази класация са Южна Корея, Хонконг и Гърция, които са най-песимистичните страни.- В България 43% са определящите се като щастливи. Едва 12% очакват 2017-а да бъде година на икономически подем, а 33% - на икономически трудности. Само 21% вярват, че новата година ще е добра като цяло. Всичко това поставя страната ни на едно от последните места по оптимизъм в световен мащаб.Данните от проучването, заедно с данните на Световната банка за брутния национален доход показват ясна връзка между икономическите очаквания на хората за 2017 г. и дохода през последното десетилетие.През последните 10 години (2005 - 2015), проспериращите страни (30 държави със среден годишен доход на глава от населението от 45 000 долара) са загубили 10 от своя дял в световната икономика. Тази група страни е и най-песимистично настроена в настоящето – според данните от изследването при тези страни очакването за икономически просперитет за 2017 получава -17 нетна стойност, отбелязват социолозите.Страните със средни доходи, (12 държави със среден годишен доход на глава от населението от 13 000 долара) са добавили 10 от дяловете в световната икономика. Тази група, според данните от изследването, е най-оптимистична за 2017 г. (+30).Бедните страни (175 държави със среден годишен доход на глава от населението от 7 000 долара) са запазили своя дял в световната икономика през последното десетилетие. Тяхната нетна стойност на икономически оптимизъм (+26) се колебае между тези на останалите две групи държави.


description: Всичко, което туристът, поел към пейзажите от "Индиана Джоунс" и "Марсианецът", трябва да знае

title: Седем дни в Йордания

maintext:
Аман
[Shutterstock]
Да стигнете до улиците на Аман е лесно, но и предизвикателно за логистичните ви умения. Няма да ви отнемам удоволствието от планирането. Ето един съвет, ако решите да си спестите туристически агенции, купете си предварително от интернет JordanPass. Това е държавна услуга и работи добре.
Тя включва задължителната виза и вход за няколко десетки забележителности – от града на Александровите ветерани Гераса през кръстоносната крепост Карак, където е заснета част от Kingdom of Heaven, до Червената пустиня с Уади Рам и Петра.
JordanPass струва 100 долара. До края на разказа принтираният лист в джоба ви ще се превърне в омърлян и осеян с печати сувенир "37-те туристически обекта".
Джобът върви с дрехата с дълъг ръкав. Тя е задължителна, ако пътувате през по-добрите за страната сезони – септември-ноември или март-май. Това е времето между дъждовете и жегите. Плюс на есенно-пролетната обиколка са умерените температури – твърдо над 20 и под 30 градуса през деня. Малък минус са възможността за дъжд и по-краткият ден.
Големият бонус на лятото са топлите звездни нощи. Те идват с наргиле, чай и разговори на тераси по покривите на града. Колкото до горещините, поне в Аман прочутият вятър и пълната липса на влага ги правят поносими.
Джераш
[Shutterstock]
Вече имате достатъчно изходни данни за свояв Йордания. Той вероятно ще започне на международното летище на Аман, и то далеч преди зазоряване, защото това е часът на много от пристигащите полети. Няма проблем. Специалните летищни таксита ще ви откарат където пожелаете срещу фиксирана сума.Ценоразписът виси в офиса на компанията пред изхода на терминала за пристигащи полети. Курс до Аман излиза 18-20 йордански динара. Зависи от това в кой край на 4-милионния град отивате.Ако това е първият ви сблъсък с динара, можете да отбележите, че той е скъпа валута. В момента струва 1.33 евро, или около 2.60 лева. Стотинките му всъщност са хилядинки, но това не смущава обръгналия пътешественик. Няма да усетите колко бързо започвате да оценявате и цените стойността на парите.Тях можете да си наберете от всеки банкомат. На всички места от този текст можете да плащате и с карта. Стига да не е Maestro. Вариант е да обмените валута. Обратно на очакванията ни, чейндж бюрата са за предпочитане пред банките, които взимат допълнителна такса освен комисионата плюс личните ви данни. Бюрата по правило са почтени.Почтеността им извира от строгия полицейски режим в страната. Впрочем той е гарант за пълната безопасност на туристите в Йордания. Най-голямото ви притеснение тук може да се породи от извечната игра с търговците. За тях сте ходещ и току-що зареден банкомат. Независимо дали се пазарите за стъкленица с цветен пясък или молите таксиджията да пусне брояча, вие вече губите.За да бъде пълноценно пътуването ви, моят съвет е да вземете кола под наем. Може да го направите през интернет и да я получите още на летището. Тя струва 20 динара дневно за компактен модел, 25 за голяма или 30 за SUV. Предстои ви да пропътувате с нея най-малко 1400 километра. Това е приблизително два резервоара бензин. Всеки излиза около 25-26 динара, ако сипвате масовия А90.Практиката тук е колите под наем да се взимат и връщат с празен резервоар. Това ще ви отведе до най-близката до летището бензиностанция. Там ще чуете за пръв път пожеланието, което ще ви съпътства навсякъде: "Добре дошли в Йордания!" Не губете време. Ако хотелът или апартаментът, където сте отседнали, няма тераса за закуската, потърсете в джипиеса си координатите на Shams el Balad. Както всяко заведение в Аман, Слънцето на града има паркинг. Специален служител ще остави там колата ви и ще държи ключовете, докато не решите да потеглите.А защо Shams el Balad ли? Заради двора с гледка към целия град, заради собственика, който най-вероятно ще ви поздрави и ще седне на масата ви, заради това, че заведението е встрани от квартала на европейците "Уебде" и че още го няма дори в пътеводителите за Йордания. Но най-вече заради храната.Тя отваря цяла глава в личната ви връзка с Йордания. Не защото е изобилна или неповторима. Точно обратното. Йорданците наричат едно-единствено ястие истински свое. Това е мансаф. По нашему – печено овче месо с ориз и кисело мляко. Точно каквото можете да ядете по селски събори у нас.Тук обаче се научавате колко малко и проста храна е необходима, за да сте сит и щастлив. Като например няколкото малки купички с хумус, мутабал, макдус и други мезета, които идват с прясно изпечени питки. И с турско кафе, което очевидно само ние и йорданците в целия регион наричаме така. Но пък те му слагат кардамон.Оттук до края ще търсим и попадаме на все по-хубава храна. Като за начало два съвета. Не поръчвайте повече от 2-3 блюда, защото и с най-простите мезета ще се нахраните добре. И четете внимателно менюто. Обикновено цените в него са без данъци и задължителните 10% бакшиш. Накрая получавате сметка с около 20% по-висока от очакванията ви.е за Северна Йордания. Някои ходят там заради основания от Александър Велики град Гераса, други – заради Ажлюн, една от първите арабски крепости по кръстоносните земи. Ние пък ще получим бонус среща с ливанския ресторант на Ум Халил, който е на влизане в Джераш, днешния град край Гераса.Джераш е на около 50 км северно от Аман. Най-бързо се стига по магистралата. Най-живописно – по малкото шосе. То е пълно със завои, изкачвания по хълмове и кафенета с тераси. Препоръчвам горещо. Особено крайпътните кафенета. Където ще ви направят голяма чаша турско кафе каймаклия за едва 50 филса. Ето един съвет – когато благодарите, просто докоснете с ръка сърцето си. Нищо в тази част на света не трогва човека отсреща повече, колкото един толкова малък жест.Гераса, или градът на ветераните от старогръцки, е само един от градовете, издигнати от Александър по пътя му от Египет към Сирия и Месопотамия през 331 г. пр.Хр. Други като Пела и Дион са напомняли на създателите си за родните им места в Македония.Днес античният град е толкова добре запазен, че понякога го наричат Помпей на Близкия изток. Някога са му казвали и Града с 1000-те колони заради централната му колонада. Днес повечето от тях са непокътнати. На почти всяка се чете името на онзи жител на Гераса, който е дарил пари за поставянето на съответната колона.Парите на герасеите идвали от търговията между Египет и Сирия, която контролирали. Може да разберете как е ставало това, като се качите в крепостта Ажлюн. От високия си хълм тя се е надвесила над долината на река Йордан с нейните пътища.Стръмни хълмове, прорязани от уади, или корита на (обикновено пресъхващи) реки, ще ви съпътстват оттук до най-южната точка на страната – пристанището Акаба на Червено море, на 300 км от Аман. Можете да тръгнете натам в


description: Кои са основните рискове пред бъдеща пилотирана мисия до Червената планета

title: "Бягане с препятствия" към Марс

maintext:
вероятно вече си мечтаете за далечната 2033 г., когато според оптимистичните прогнози човешки крак за първи път би трябвало да е стъпил на най-близката планета в Слънчевата система. Ако сте фен на милиардера-визионер Илън Мъск, може би дори си мислите, че при благоприятно стечение на обстоятелствата това би могло да се случи и през 2024 г. Преди обаче да оставим въображението ни свободно да се рее, трябва да си дадем сметка, че все още има доста сериозни нерешени проблеми не само от финансово, но и от технологично, организационно и чисто човешко естество, които биха могли да осуетят тази най-дръзка авантюра на човечеството при всяка стъпка от нейното осъществяване. А най-сериозните рискове са свързани със здравето и физическото оцеляване на астронавтите, отправили се към Червената планета.
Дори всички технически проблеми, свързани с излитането, полета и кацането на Марс, да бъдат отстранени, най-опасното нещо за екипажа на една бъдеща експедиция в дълбокия Космос са слънчевата и космическата радиация. Причината е, че там те няма да бъдат защитавани от магнитното поле на Земята, което предпазва жителите на планетата ни от опасните лъчения на Слънцето. Дори астронавтите на борда на Международната космическа станция, която се намира в околоземна орбита, поглъщат около десет пъти повече радиация от хората на земната повърхност. Най-далечната точка, до която е стигала пилотирана космическа мисия, е Луната, като полетът е продължил около три дни, така че ефектите от продължителна мисия в междупланетното пространство остават напълно неизучени. Особено като се има предвид, че най-кратката продължителност на евентуален полет до Марс би била от порядъка на две години и половина.
NASA
Също така, тъй като в нормални условия гравитацията "дърпа" телесните флуиди надолу, организмът компенсира този ефект, като ги изтласква нагоре. При безтегловност това води до засилен приток на кръв към главата на астронавтите. Това може да доведе до проблеми със зрението, координацията, баланса и постоянна "морска болест". Затова, когато се върнат на Земята след продължителен престой на Международната космическа станция, астронавтите първоначално са объркани, неадекватни, с нарушена ориентация, едва се движат и са под наблюдение на медицински екипи.
Единственият начин да се реши проблемът с липсата на земно притегляне е в космическия кораб да има модул, който създава изкуствена гравитация. Това би могъл да бъде участък от кораба, който се върти около неговата ос и центробежните сили създават имитация на притегляне. Там астронавтите могат да изпълняват редовни физически упражнения като по този начин се опитат да забавят атрофията на организма си. Добрата новина е, че нещо подобно би могло да се постигне и при изкуствена гравитация, която е само 10% от земната.
Пътешествениците до Марс ще прекарат години в напълно затворена среда. В подобна ситуация качеството на въздуха се превръща в централен проблем. Винаги има шанс той бъде замърсен и това да има последващи ефекти върху здравето на изследователите.
Към това трябва да се добави и рискът от психически разстройства в резултат на живота в затворено пространство за изключително дълъг период от време. И тъй като по време на мисията до Марс най-близката болница ще се намира на милиони километри, астронавтите ще трябва да се справят със здравословните предизвикателства самостоятелно и с подръчни средства. Което ни води към следващия фундаментален риск.
Всъщност логистиката на мисията до Марс е най-големият кошмар, пред който са изправени организаторите й. Разстоянието от Земята до Червената планета варира между 55 и 400 млн. км в зависимост от орбиталните им позиции. Това е между 140 и 125 пъти по-голямо от дистанцията до Луната.
Същото важи и за изпращането на материално-техническа помощ от Земята – докато астронавтите на борда на Международната космическа станция може да получат екипировка или да бъдат евакуирани в рамките на няколко часа, в случая с Марс полетът на друг кораб би отнел най-малко 6 месеца. Това означава, че пътешествениците към Червената планета трябва да носят със себе си всичко, необходимо при предвидимите извънредни ситуации. Или пък да са изпратили тази екипировка предварително на Марс.
Ако сте фен на научнопопулярния канал National Geographic,Така че, докато не се измисли ефективно технологично решение за защита от слънчевата радиация, участниците в подобен полет рискуват да развият т.нар. лъчева болест. Ефектите от нея включват поражения по централната нервна система, нарушени когнитивни и моторни функции на организма, отклонения в поведението, психически проблеми и повишен риск от ракови заболявания. Затова американската аерокосмическа агенцияпланира инсталиране на антирадиационен щит в космическия кораб на принципа "колкото повече, толкова повече". Това обаче ще увеличи теглото на апарата, ще намали полезния товар, а също така ще удължи времето за полет до Марс, което от своя страна пък ще увеличи количеството погълната радиация от астронавтите. И така търсенето на решение на проблема влиза в порочен кръг.По време на полет до Марс екипажът ще се намира в условията на безтегловност или по-точно на микрогравитация, което води до физиологична деградация на човешкото тяло. Изследванията на борда на Международната космическа станция например сочат, че плътността на костите намалява с 1% месечно – около 10 пъти по-бързо, отколкото при възрастните хора на земната повърхност. Тялото също така бързо се адаптира към условията на безтегловност и тъй като то не е подложено на особено физическо усилие, мускулите бързо започват да атрофират.Подобно състояние би могло да има смъртоносни последствия по време на кацането на Марс, независимо че нейната гравитация е само 37% от земната. След продължителен престой в безтегловност огромното претоварване при навлизането в атмосферата на Червената планета може драматично да наруши способността на космонавтите да управляват и контролират спускаемия апарат.Освен това престоят в затворено пространство може да има опасни последствия върху имунната им система. Всички микроби и бактерии, които астронавтите носят в телата си, ще останат с тях в хода на цялата мисия. Тези микроорганизми могат да се разпространят, да мутират и да заразят останалите хора на кораба, ако са с отслабен имунитет.Съобщенията от командния център до космически кораб в орбита около Марс ще пътуват около 20 мин. в едната посока. Това означава, че при критична ситуация екипажът няма да може да разчита на помощ от наземните екипи и ще трябва да измисля решенията напълно сам.


description: Насилието е въпрос на съвест в Hacksaw Ridge на Мел Гибсън

title: Сбогом на оръжието

maintext:
+ + + + от 5
Още от същото: "Писма от Иво Джима".
Началото е с надпис - истинска история. Тя е на Дезмънд Дос, религиозен младеж от хълмовете на Вирджиния, записал се доброволец във Втората световна война, но отказал да носи пушка. Служил като медицински редник, спасил на бойното поле край Окинава над 75 ранени, награден на 5 май 1945 г. от президента Труман с най-високия американски медал за храброст. Първият съзнателно отказал въоръжена военна служба (conscientious objector) с подобна награда."Възражение по съвест" (Hacksaw Ridge) е петият режисьорски филм на Мел Гибсън, излиза десет години след "Апокалипто" ( http://www.capital.bg/light/revju/kino/2006/12/22/301680_apokalipto/ ) и дванадесет след "Страстите Христови". В паузата Гибсън беше публично разтерзан заради антисемитски изблици, хули към папата, шофиране пиян и спречкване с полицаи, побой над украинската му приятелка и прочие грешки на характера. Много неща му бяха отнети, но не и умението да прави хващащо за гърлото кино. Новият му филм е за силата на вярата, а в личен план – за правото на изкупление и връщане там, където е бил. При оскара за режисура от "Смело сърце".Прологът е с горящи тела на каданс от епицентъра на боя, химнова музика и обръщение на благодарност с глас зад кадър към бога, който дава сила на слабите. Гибсън пак е на своя територия, с проповед около доброто и злото в човешката природа, с религиозни символи и шоково–натуралистични филмови средства. Самият той католик от сектата на традиционалистите, за тях папският стол е "вакантен" в посредничеството между хората и бог, а централно в доктрината им е "достойнството на човека". Героят му, в отдаденото изпълнение на Андрю Гарфийлд, е от сходна консервативна религиозна ниша – адвентист от седмия ден, съботянин разговорно. Гибсън няма как да знае, че неговият съботянин не е първият във военен филм, такъв беше още Георги Парцалев в българската класика "Тримата от запаса" (1971).Човешките нотки (крехкост и стоицизъм в едно) в изпълнението на Гарфийлд и съвършено впрегнатите в ясен емоционален разказ филмови средства от Гибсън компенсират следите от религиозен схематизъм. Центърът на филма е проверката на вярата в бой, в първия час виждаме каляването й в мирно време. То минава през пасторално детство в семейство с мълчаливо страдаща майка (Рейчъл Грифитс) и впиянчен баща (Хюго Уивинг), ветеран от Първата война, носещ още вътрешните й рани. След това е една нереално идеална любов с медицинска сестра (Тереза Палмър) и две лични случки, в които Дезмънд разбира какво е да убиваш и какво е да спасяваш. После с малката библия, подарена от любимата и с ясния си морален избор, Дезмънд преминава през личната си – за вярата, и през голямата война, за да спечели и двете по своя собствен начин. В крайна сметка филмът е за избора на човека и отстояването на този избор докрай, догмите са на второ място. Той е и за нуждата от повече милост в един безмилостен свят. С такава "религия" изкуплението (в това число и личното на Мел Гибсън) изглежда заслужено.


description: Бежанският натиск намалява стабилно, откакто в страната бе разположена новата Европейска гранична и брегова охрана

title: Графика на деня: 1 мигрант е задържан на влизане в България през миналата седмица

maintext:
© Пресслужба на Министерски съвет
За първи път откакто МВР пуснаха статистика, в България е влязъл само един бежанец за седмица.Според официалната статистика, за периода 01-08 декември, 68 души без регистрация са задържани от органите на реда, от които - само един на влизане през държавната граница. От останалите 67 души, 51 са били задържани във вътрешността на страната, а 15 - при опит да напуснат границите на България. Тенденцията за намаляване на потока обаче не е от вчера, а от средата на октомври. Оттогава насам се наблюдава постепенно намаляване на наплива от хора, които се опитват да пресекат границата (виж графиката).Темата за мигрантския натиск и потенциалното "бежанско цунами" от Турция бе една от водещите теми по време на предизборната кампания, както и след размириците в приемния център край Харманли. Почти всички кандидат-президенти обещаваха да засилят охраната на границата и да ограничат навлизането на мигранти. Докато кандидатът за президент на БСП Румен Радев твърдеше, че ЕС не е предприел действия по бежанския проблем , например, подгласницата му Илияна Йотова присъства на откритата от премиера Борисов Европейска гранична служба на Капитан Андреево.На 6 октомври в България бе разположена първата мисия на новата Европейска гранична и брегова охрана. Тогава зам.-министърът на вътрешните работи Филип Гунев каза пред "Капитал", че подобни мисии имат силен антикорупционен ефект над българските гранични полицаи.


description: Тенденциите 2016 vs 2017

title: Обществено хранене

maintext:
2016 г. беше характерна и запомняща се по много и неособено приятни начини. Храната не
прави изключение.
ранителните тенденции за изминалата година се въртяха преобладаващо около вида и цветовете на храната (Instagram
всевъзможни храни в цветовете на дъгата, сладкиши с галактическа глазура, черен като въглен хляб). За щастие модата отминава
. Преди да посегнем към сармичките, сега е моментът да направим кратък обзор-равносметка за 2016 и да погледнем към 2017, с надежда.
Х
В
The Bagel Shop
The Rainbow Bagel
Добавената стойност от хранителните бои е единствено естетическа, макар че и това е съмнително, и
.
Освен това преди само няколко месеца учените от университета в Орегон патентоваха нов вид червено водорасло на име дулсе, което расте много бързо, съдържа много протеини и има вкус на бекон, когато се сготви.
(Естествено) лилавите храни
През 2016 изд.
публикува у нас световния бестселър на Джулия Ендерс "Черво с чар". В него авторката насочва интереса към последните научни изследвания, направени върху червата, и говори за връзката между здравето на микрофлората на този често пренебрегван орган и психическото здраве на хората. Ферментиралите храни имат доказано полезно въздействие върху стомашно-чревната флора, така че през 2017 очакваме да говорим за (и да ядем) повече ферментирали продукти. Хлябът с квас, кефирът и киселото мляко са само началото.
Според две отделни независими проучвания от изминалата година изглежда консумацията на тъмен шоколад за закуска ще расте занапред. Учени от САЩ доказаха полезните свойства на тъмния шоколад, специално върху когнитивните функции – съсредоточаване, памет и абстрактно мислене. Комбинирано с друго изследване, проведено в университет в Тел Авив, според което е най-добре да ядем сладкишите рано сутрин, когато метаболизмът ни е най-активен, получаваме идеалната закуска.
наакаунтите преливаха оти в тази сфера, както всяка другасичко започна вв сърцето на хипстърията в Уилямсбърг, Ню Йорк, където оцветеният с хранителни бои ярък бейгъл, произвеждан в пекарната вече две десетилетия, внезапно доживя своя час на славата.се прочу ненадейно и неразбираемо, а дъгата тихомълком завзе и други храни, като хот дог, понички, капучино, дори суши. Когато оцвети и пастата, нещата отидоха твърде далеч.кара храната ви да изглежда като прекалила с психотропни веществаПреди няколко години Burger King пусна за Хелоуин в Япония лимитирана серия бургери с чисто черен хляб и от тогава тенденцията става все по-активна и ползвана от различни производители. Черната питка е леко обезпокоителна на вид и изглежда като нещо, което Сатаната би си поръчал за обяд. Макар тенденцията да залага най-вече на нестандартен външен вид, през изминалата година тя започна да включва и нещо полезно. В повечето случаи досега храната беше оцветявана с мастило от сепия или просто с хранителна боя, но отскоро съществува и ниша храни, оцветени и обогатени с активен въглен. Активният въглен е полезен за организма поради това, че се свързва с токсините и други излишни вещества в организма, и така ги извежда от тялото.Списъкът хранителни продукти, които може да намерите в чисто черен цвят, расте непрекъснато – сладолед, паста, торта, хляб, дори лимонада. Разбира се, има и черен геврек.2016 е и годината, в която се родиха фрийк шейковете. Родени в Канбера, Австралия, тези шейкове не са просто шейкове, а пищни творения, върху които се мъдри торта или брауни, голямо колкото нощно шкафче, върху което има голяма топка сладолед, която е залята с шоколадов сироп, върху който блестят шоколадови пръчици в цветовете на дъгата.С вид на мечтата на шестгодишно дете, тези чудовищно претрупани и калорични десерти изглеждат като протест към тенденцията за чисто и здравословно хранене. Надяваме се да не се застоят и през идната година.Олга Носкова, сладкар от Русия, показа на света през 2016 изключително красивите си торти с проста, огледална глазура (смес от желатин, кондензирано мляко и хранителни бои). Олга не издава рецептата си, но можете да я последвате в Инстаграм тук за дневна доза сладкарска естетика:А ако се чувствате достатъчно смели (и търпеливи), Youtube предлага подробни наръчници как да се справите и без рецептата на Олга.Може би най-красивият десерт, прочул се през изминалата година е Японската капка. Минималистична вариация на японския десерт шинген мочи, който е приготвян от лепкава, оризова каша, капката е кристално бистра и деликатна, прилича на вълшебен десерт от приказките. Приготвя се от вода и растителен втвърдител (агар агар) и се сервира със сироп от кафява захар и препечено брашно от соя за аромат. Печели бонус точки, защото е веган.През 2016 най-накрая някой се сети да направи гумени мечета за възрастни. Продуктите на Sugarfina не са алкохолни, но се предлагат в няколко привлекателни разновидности – с вкус на розе, шампанско, или на прасковено Белини. Харибо, разкарай се. Имаме нов любимец.През изминалата година храната като че ли избяга от традиционните плоски чинии и се настани в купи. Тази тенденция се появява с желанието на американската публика да има достъп до питателно, разнообразно на текстури и вкусове, но непретенциозно и лесно за консумиране ястие. Интересно предизвикателство за готвачите, които успяха да отвърнат с полезна и вкусна комбинация от здравословни зърнени култури, протеин (животински или не), печени или сурови зеленчуци, както и ядки или семена за хрупкавост. Асортиментът е безкраен – от вегетарианската версия (Buddha bowls), през хавайското Поке (ястие от сурова риба и зеленчуци), до смуути в купа за закуска. Вкусно, ефектно и цапаме по-малко чинии."Глутен" една от най-горещите думи в кулинарната сфера през изминалите няколко години. Набеден за всички неприятни странични ефекти от консумацията на хляб – от подуване и жажда до трупането на килограми, през 2016 г. този растителен протеин като че ли доживя момента на своето изкупление. В кулинарната си минипоредица Cooked, излязла по Netflix по-рано тази година, американският журналист и автор, посветил се на изследването на хранителната индустрия, Майкъл Полан, оспорва тоталната вина на глутена и обръща внимание на по-големия проблем - вредите от индустриализацията на хляба. Накратко, с изключение на онези 1% от населението на земята, които наистина страдат от глутенова непоносимост, останалите 99% имаме непоносимост към силно индустриализирания хляб – неправилно смляното брашно, преливащо от добавки за дълга годност на крайния продукт и изкуствено създадената къса ферментация отнемат от хранителната стойност на хляба. И обратно, хлябът, приготвен от брашно без добавки и втасал дълго, с естествен квас (вместо изкуствено синтезирана мая), е много по-лесно усвоим от тялото. За любопитните: на дванайсетият час от ферментацията си хлябът създава млечнокисела бактерия, която помага да разградите пептидите в брашното.През 2016 г. Нетфликс пусна кратката документална поредица Cooked по едноименната книга на Майкъл Полан, режисирана от Алекс Гибни (Мартин Скорсезе на документалните филми). В епизодите Майкъл Полан говори интересно и достъпно за храната днес, ефектите от нейната индустриализация, и пътят ни обратно към истинската храна. Интересно и образователно, дори за тези от нас, които не се интересуват от готвене.Въпреки че човечеството е пекло хляб с квас хилядолетия наред, интересът към него тепърва се възражда. В търсене на "по-чист хляб" през последните няколко години броят самоуки домашни пекари, специализиращи в печене само с квас, се увеличава бързо и плавно като горски пожар. През 2010 Чад Робъртсън, собственик на прочулата се пекарна Tartine в Сан Франциско и наричан Стив Джобс на хляба, издава първата си хлебарска книга Tartine Bread, в която разкрива метода си и го адаптира към домашни условия. Има много други добри книги за хляб, но тази може спокойно да поеме отговорността за хлебната революция, която изживяваме в момента. Методът е обяснен подробно и разбираемо, а процесът по приготвяне и поддържане на квас е пристрастяващ. Да не говорим за миризмата на прясно опечен истински хляб. А онлайн общността на пекарите е гостоприемна и щедра, винаги готова да помогне. Ето една от най-популярните групи във Фейсбук:Расте с по около 1000 нови членове на месец и включва хора от цял свят.У нас на хлебния хоризонт изминалата година беше интересна – отвориха врати цели две нови пекарни, специализиращи в истинския хляб с дълга ферментация. В началото на 2016 г. отвориха "Братя Хлебари" (на "Раковски" 44), а едва преди броени дни отвори и "Хляб & Soul" (ул. "Порто Лагос" 1, зад "Майчин Дом").Въпреки несъвършенствата на шоуто, вторият сезон затвърди "Мастър шеф" като предаване, което повишава кулинарната култура на българина и събужда апетита за екзотика и експерименти поне в кухнята."Изкуството на френската кухня", която току-що излезе на български (изд. "Пергамент прес"), е върхът в дългата кариера на Джулия Чайлд – книгата, която заедно с многобройните й телевизионни предавания я превръща в кулинарна и културна икона. Създадена в сътрудничество с майстор готвачите Луизет Бертол и Симон Бек, тя повече от петдесет години е незаменимо ръководство за всички, които обичат добрата храна и искат да пресъздадат в дома си образците на класическата френска кухня.Мазнините бяха реабилитирани, а захарта - официално посочена за враг номер 1 на здравето, след получилата отзвук в цял свят документална находка на изследовател от Калифорнийския университет в Сан Франциско. Архивите показват, че през 60-те години захарната индустрия е започнала да плаща на учени, за да крият вредата от захарта и да хвърлят вината за редица заболявания върху мазнините.Интересът към крафт бирите не е новина, но разнообразието, с което вече се предлагат в България, е. Както и това, че IPA вече е разбираем термин и се намира все по-лесно. След множеството барове, магазини и пивоварни, отворили врати в София последните години (Kanaal, 100 beers, Beera, Beershop, Vitamin B, Ailyak Beer, Blek Pine), крафт бирата става все по-достъпна и в други големи градове у нас като Стара Загора (Beer Girls), Бургас (The Brewery), Averi Beers (Варна), Пловдив (Beer Shop). На световно ниво експертите предвиждат насищане на пазара в САЩ и спад на този тренд през идната година, но като че ли тук още не сме застрашени от това.Прогнозите за хранителните тенденции през 2017 са обединени под наслова "Грижа за тялото, но и за околната среда". Надяваме се да се сбъднат, заради самите нас.Грижата за околната среда ще настъпи по-дълбоко в кулинарията и освен стремежа към био и локални храни тенденцията да готвим, без да изхвърляме нищо, ще се увеличава. Очакваме ястия, които включват продукти като опашки от репички или моркови, грозни ябълки и пр., в усилието на готвачите да намалят количеството хранителни отпадъци.Интересна част от тази тенденция е и фактът, че все повече хранителни компании брандират ядливите субпродукти, резултат от основното им производство – например вече може да си купите суроватка от цедено кисело мляко (може да я ползвате за шейк, защото е така богата на протеини, или пък да подсилите вашия квас за хляб) или веро, произведено с вода, останала от производство на зехтин.Идеята е да изхвърляме колкото може по-малко, защото, както знаем, в природата нищо не се губи и рано или късно всичкият този боклук ще ни застигне. Няма да е красиво.Tози начин на хранене с непроизносимо име всъщност е може би най-разумната диета на света – повелява да се храним предимно със зеленчуци, като от време на време правим изключение и ядем (качествено) месо. По този начин подпомагаме отговорното отглеждане на животни и вкарваме по-малко вредни вещества и хормони в тялото си. Както пише Майкъл Полан в знаковата си книга с препоръки "Правилата на храната", "Яжте храна. Не прекалено много. Предимно растителна."Звучи разумно. Надяваме се през 2017 да има повече източници, от които можем да си купим качествено месо от добре гледани животни.Според прогнозите 2017 ще е годината, в която светът ще обърне внимание на японската храна, отвъд добре познатото ни суши (което през 2016 се сроди дори с мексиканското бурито, в злощастен порив на маркетингово творчество). Очаква се светът да забележи японските сосове (например специфичната японска майонеза, която се продава и у нас, ферментиралата соева паста мисо, която придава повече умами на храната, прочутата им туршия от джанки, както и множество продукти от водорасли. Вкусно и здравословно, точно както светът го иска.Водораслите са новото къдраво зеле (кейл)През последните няколко години къдравото зеле беше царят на здравословните храни и станахме свидетели на всевъзможни продукти и ястия с него (къде с приемлив вкус, къде не съвсем). Както всяко царство, и това залязва, обаче за да направи път на водораслите, които вече се пресягат за короната. Защо? Защото са разнообразни, изключително полезни за човешкия организъм, лесни за отглеждане (някои разновидности могат да пораснат с 15 см само за ден), и почти не изискват допълнителни ресурси, което прави отглеждането им щадящо за околната страна – нещо, с което не много производства могат да се похвалят.През новата година се очаква бум в интереса към естествено лилавите храни (древните сортове карфиол или моркови могат да бъдат лилави), поради полезните им свойства. Лилавите зеленчуци са в още по-полезни от познатите ни разновидности и са особено благотворни за черния дроб и сърцето.ColibriУстойчивостта е безспорно най-важният и широк тренд през последните години и това остава така за 2017. На местна почва впечатление прави проектът на WWF България "Рибен буквар", който има за цел да ни помогне в избора на подходяща за тялото ни, но и за планетата, риба.Инсталациите кит и корабче гостуваха в софийски мол в началото на ноември, както и в ИКЕА, където беше инсталирана сергия със сензорен екран, която помага на купувачите лесно да се ориентират в избора си. В момента "Рибен буквар" е в Русе като част от усилията кампанията да се популяризира в цялата страна. През 2017 очакваме да бъдат добавени нови видове и рецепти в Рибния буквар. riba.wwf.bg/fishguide-list


description: Разузнаването потвърди, че Русия е помогнала за победата на Тръмп. Изборът на нов държавен секретар засили съмненията за влиянието на Москва още повече

title: С ЦРУ или с Путин

maintext:
1
2 © Reuters
1
2 © Reuters
- Атаките на руските хакери скараха отново републиканци и демократи, ЦРУ и ФБР, Доналд Тръмп - с цялото американско разузнаване.
- По-притеснителни от действията на Кремъл са реакциите във Вашингтон, където усещането е за слабост и разединеност.
- Номинацията на Рекс Тилерсън за държавен секретар още повече засили спекулациите, че Путин е спечелил изборите в САЩ.
Това са добри дни за руския президент Владимир Путин. В Сирия съюзникът му Башар ал Асад отвоюва Алепо с много кръв и руска помощ. В САЩ пък минималната инвестиция в малко кибер шпионаж по време на президентската кампания жъне максимални резултати. Атаките на руските хакери доведоха дотам републиканците отново да се сдърпат с демократите, ЦРУ с ФБР, а новоизбраният президент Доналд Тръмп - с целокупното американско разузнаване. За капак за държавен секретар бе номиниран главният изпълнителен директор на ExxonMobil Рекс Тилерсън, удостоен от Путин през 2013 г. с руското държавно отличие Орден за дружба. По всичко изглежда, че някъде в кабинета си в Кремъл неговият стопанин има основания да бъде много доволен.Това, че две хакерски групи с връзки с руското разузнаване са проникнали в сървърите на Демократическата партия и са пускали на порции компрометиращи мейли на близки до кандидата за президент Хилъри Клинтън хора, е известно от месеци. Новото от тази седмица, което изпрати скандала на следващо ниво, са разследванията на в. Washington Post и в. New York Times, които показват, че според ЦРУ целта на руските хакери не е била само да дискредитират американската политическа система и да посеят объркване и хаос, а активно да помогнат за победата на Тръмп и да подкопаят шансовете на Клинтън. ЦРУ всъщност беше толкова отчаяно от този факт, че дни преди изборите изля всичко, което знае по въпроса, пред журналист на Newsweek, но това не помогна на Клинтън.Руските опити за намеса в изборите в други държави не се ограничават с Америка. В Германия например службите отсега са нащрек, че заради парламентарния вот догодина хибридната война вече ескалира. "Случват се кибератаки, които нямат никаква друга цел освен да предизвикат политическа несигурност. Извършителите са заинтересувани от делегитимиране на демократичния процес като такъв... Имаме индикации, че [атаките] идват от региона на Русия", заяви през ноември ръководителят на германската служба за външно разузнаване BND Бруно Кал пред в. Sueddeutsche Zeitung.В случая със САЩ обаче по-притеснителни от действията на Кремъл са реакциите във Вашингтон. Републиканците, традиционно с ястребови нагласи към Москва, сега се обединяват зад Тръмп, който обяви твърденията на ЦРУ за "нелепи" и заяви, че това са "същите хора, които казаха, че Саддам Хюсеин има оръжия за масово унищожение". С което остави впечатлението, че заема позицията на чужда държава срещу разузнаването на своята собствена. Усещането за слабост и разединеност в Америка се засилва и от почти откритата война между ЦРУ (службата за външно разузнаване) и ФБР (за вътрешно разузнаване). Втората не е съгласна със заключенията на първата за руските кибератаки, а дни преди президентския вот директорът й Джеймс Коми обяви, че се обмисля евентуално подновяване на разследването срещу Клинтън за частния й мейл сървър (което малко по-късно отхвърли).На този фон въпросите към Рекс Тилерсън по темата Русия при одобряването на кандидатурата му в Сената обещават да са много. Номинацията му още повече засили спекулациите, че Путин е спечелил изборите в САЩ. Назначавено на Тилерсън ще е "много изгодно за Путин", коментира пред в. Los Angeles Times Владимир Милов, бивш руски зам.-министър на енергетиката и настоящ опозиционен лидер. "То ще означава край на ценностите в американския външнополитически вектор и завой към чисто прагматични сделки по определени въпроси", смята Милов.Това е стил, който Москва много харесва. И обяснява защо Русия беше сред първите държави, приветствали новината за Тилерсън с думите, че това ще помогне за "взаимно изгодни отношения" между Москва и Вашингтон. "Това е фантастичен отбор. Това са хора, с които Русия може да върши работа" заяви въодушевено съветникът на Путин Сергей Марков по повод очертаващия се кабинет на Тръмп пред Bloomberg News. Във Вашингтон настроенията са по-различни. "Аз бих казала, че Русия ни изяде обяда. От тяхна гледна точка звучи, сякаш те получават всичко, което искат", обобщава Фиона Хил, експерт от Brookings Institution.Радостта в Кремъл може да се окаже прибързана. Репутацията на Тилерсън е на човек, който е показал пред Путин, че когато каже "не", това означава "не". Той все пак е бил начело на най-голямата петролна компания в САЩ, което не върви със слаб характер. Но сделки със САЩ са основното, което Путин сега иска. И може да го получи.